274 OBSERVATIONES ZOOLOGICAE. 
quidquam de lumbrico illiusque frustulis moventibus et vividis tetigerunt. Ju- 
lum complanatum ante os praeterire vidit, et negligenter linguam projecit, 
sine affectu, quasi voraturus. Tum illud insectum longius progrediens oculis 
et porrecto etiam corpore prosequutus est, quasi curiose examinans , nec tamen 
tetigit, oniscos autem oblatos voravit. Etiam eodem die terrae quam laxiorem 
reddideram retrogradus uterque se inseruit, quantum potuit, ut tamen dimi- 
dium corpus adhuc emineret. 
D. 10. Febr. Bufo minor, tumidior, humens, maculis rubris vividioribus 
apparuit, postquam hucusque superficiei terrae appressus jacuerat. Post meri- 
diem denuo cubans ut ante colorum vividiorum nihil fere amplius ostendit. 
Uterque post haec terrae appressus jacuit, minor vividior apparuit, et ali- 
quando parvum oniscum voravit, 
D. 5. Mart. uterque in pedes erectus , coloratus , humens. Minor oniscum, 
quem primum negligenter projecta lingua tentaverat, postea cursu prosequutus 
liguriit. Circa medium Martium quum omnia gelu constricta essent, uterque 
continuo in superficie terrae visus , quae utique induratior, non quidem gelu, 
fuit. Diu manserunt. hRelaxata terrae superficie et humectata se parum ab- 
scondiderunt. 
Primis Aprilis diebus minor colore rubro vivido , major pinguis inflatus, 
et mediocriter coloratus. lisdem diebus oniscos aliquot et scolopendram vora- 
verat. Dum sub terra non latebat, noctu vigil erat et oculis apertis. 
D. 10. Apr. larvas fere decem phryganearum projectas omnes devoratas 
paulo post reperi. 
D. 11. Apr. major nitens, subvirescens , unctuosus fere repertus; et media 
fere nocte humens et clariore colore quam nunquam antea. 
D. 12. Apr. mane adhuc coloratissimus , inflatus , sed siccus. 
D. 14. Apr. mane adhuc coloratus , inflatus , pedibus extensis parieti vitri 
applicatus; an forte scandendi nisu? et quod exire tentet sociamque quaerere? 
Mansit uterque in superficie terrae frugaliter interea nutritus usque in 24. Apr. 
ubi ita se defoderunt, ut nihil appareret, non tamen profunde. 
D. 26. Apr. mane parvus bufo inflatus , humidus, rubens apparuit. Major 
absconditus. 
D. 1. Maj. uterque adfuit. Aquam pridie affuderam. 
D. 2. Maj. terram quasi fossam et laxam in superficie reperio. Nullus ap- 
paret. 
D. 4. Maj. parvus adest, colore macularum pulcre rubro, 
